**RADNA MAPA**

Radna mapa je obvezni dokument koji vode nastavnik praktične nastave, učenik i majstor – stručni učitelj do kraja naukovanja i koji je uvjet za polaganje naučničkog ispita na kraju školovanja, a sadrži:

**1. PRILOG ZA UČENIKA – mapu praktičnog dijela naukovanja koja sadrži:**

* opće podatke o školi (naziv, adresa i broj telefona, ime i prezime stručnog učitelja)
* opće podatke o naučniku (ime i prezime učenika – ce, adresu, broj telefona, ime i prezime roditelja/staratelja, adresa roditelja/staratelja i broj telefona)
* naziv zanimanja
* broj ugovora o naukovanju
* razred i školsku godinu pohađanja praktične nastave
* opće podatke o obrtu / tvrtki u kojem se izvodi praktični dio naukovanja (naziv obrta – tvrtke, adresa i broj telefona, ime i prezime vlasnika i ime i prezime majstora – stručnog učitelja (predviđeni su podaci za 5 obrta)
* potvrdu škole o položenoj zaštiti na radu, datum i vlastoručni potpis nastavnika iz škole
* pedagošku dokumentaciju (evidencija prisustvovanja praktičnom dijelu naukovanja u tvrtki za svaku godinu naukovanja, evidencija prisustvovanja praktičnom dijelu naukovanja u školi za svaku godinu naukovanja, podaci o uspjehu učenika na praktičnom dijelu naukovanja i vladanju učenika u školi i u tvrtkama za svaku godinu naukovanja, zapisnik kontrolnog ispita, tri zapisnika izvanrednih kontrolnih ispita)
* dnevnik praktičnog dijela naukovanja (upute za vođenje dnevnika rada, opći primjer operativne pripreme za poduku učenika)
* program praktičnog dijela naukovanja koji sadrži 30 listova za dnevnik rada
* test zaštite na radu

**2. PRILOG ZA MAJSTORA STRUČNOG UČITELJA koji sadrži:**

* opće upute
* program praktičnog dijela naukovanja (okvirni program praktičnog dijela naukovanja, opći primjer operativne pripreme za poduku naučnika, bilješke uz vježbu, primjer vrednovanja vježbe ili radne zadaće, evidenciju prisustvovanja naučnika u tvrtki za sve godine naukovanja)
* ugovor o suradnji.